Държавен вестник, бр. 38, 2000 г., стр. 46

С Т Р .  4 6
Д Ъ Р Ж А В Е Н   В Е С Т Н И К
Б Р О Й 38
НАРЕДБА № 3
от 27 април 2000 г.
за здравните кабинети в детските заведения
и училищата
Чл. 1. С тази наредба се уреждат организаци-
ята и дейността на здравните кабинети  в детски-
те заведения и училищата в Република България.
Чл. 2. (1) В здравните кабинети се осъщест-
вяват дейности по профилактика и промоция
на здравето на децата и учениците.
(2) В тях се осъществява и медицинско об-
служване на спешните състояния при децата и
учениците до пристигането на екип на центъра
за спешна медицинска помощ.
Чл. 3. (1) Към детските заведения и училища-
та се организират здравни кабинети. Дейността
на здравните кабинети се осъществява от меди-
цинска сестра или фелдшер с образователно-ква-
лификационна степен специалист или бакалавър.
(2) Директорите на детските заведения или
училищата могат да наемат и правоспособен
лекар без специалност или със специалност по
хигиена на детско-юношеската възраст, педи-
атрия или обща медицина, който да осъществя-
ва дейността на здравния кабинет.
(3) Медицинските специалисти по ал. 1 и 2
трябва да са преминали следдипломно обуче-
ние по проблемите на профилактиката и про-
моцията на здравето в Националния център по
хигиена, медицинска екология и хранене
(НЦХМЕХ) и Националния център по общест-
вено здраве (НЦОЗ) и по оказване на първа
помощ при спешни състояния в център по спеш-
на медицинска помощ.
Чл. 4. Дейността на здравния кабинет може
да се осъществява и от лекар, медицинска сес-
тра или фелдшер от амбулатория за първична
медицинска помощ.
Чл. 5. (1) Минималният брой ученици, об-
служвани от един медицински специалист, е 800.
Когато в две или повече училища, намиращи се
на територията на една община, учат по-малко
от 800 ученика, медицинският специалист може
да обслужва и повече от едно училище.
(2) Минималният брой деца в детско заведе-
ние, обслужвани от един медицински специа-
лист, е 60. Когато в две или повече детски заве-
дения, намиращи се на територията на една
община, се отглеждат и възпитават по-малко
от 60 деца, медицинският специалист може да
обслужва и повече от едно детско заведение.
(3) Дейността на здравните кабинети в дет-
ските заведения и училищата в селата се осигу-
рява от лекарите, медицинските сестри или фелд-
шерите от амбулаториите за първична медицин-
ска помощ в съответното населено място.
(4) По решение на административното ръ-
ководство на детското заведение или училище-
то, одобрено от училищното настоятелство, нас-
тоятелството на детското заведение или роди-
телския съвет, броят обслужвани деца и учени-
ци може да бъде различен от посочения в ал. 1
и 2, като се определи в зависимост от особено-
стите на региона и на детското заведение или
училището.
(5) Директорът на детското заведение или
училището е длъжен да обзаведе здравния ка-
бинет съгласно приложение № 1.
(6) Здравният кабинет задължително се обо-
рудва със специален шкаф за оказване на спеш-
на помощ с лекарства и инструментариум съг-
ласно приложение № 2.
(7) Финансирането на здравния кабинет се
осигурява в рамките на общия бюджет на дет-
ското заведение или училището.
(8) Директорът осигурява наличието на ця-
лата необходима документация на здравния
кабинет съгласно приложение № 3.
Чл. 6. (1) По време на ваканциите на ученици-
те медицинските специалисти от здравните каби-
нети на училищата преминават задължително
ежегодно обучение по оказване на първа помощ
при спешни състояния в център по спешна меди-
цинска помощ и по проблемите на профилакти-
ката и промоцията на здравето в регионалната
ХЕИ, Националния център по хигиена, медицин-
ска екология и хранене или Националния център
по обществено здраве по учебни програми, ут-
върдени от министъра на здравеопазването.
(2) Медицинските специалисти от здравни-
те кабинети в детските заведения преминават
задължително ежегодно обучение по предход-
ната алинея по предварително изготвен график
от съответния директор.
Чл. 7. Медицинските специалисти от здравни-
те кабинети на детските заведения и училищата
осъществяват задължително следните дейности:
1. провеждане на профилактични дейности за
предотвратяване или ограничаване на рисковите
фактори в детските заведения и училищата;
2. организиране и участие в регионални, на-
ционални и международни програми, свързани
с профилактика и промоция на здравето на де-
цата и учениците;
3. организиране и провеждане на програми
за здравно образование на децата и учениците;
4. участие в образователното и професионал-
ното ориентиране на учениците при премина-
ване в по-горна степен на обучение;
5. наблюдение на физическото развитие и
определяне на  физическата дееспособност на
децата и учениците;
6. участие в подготовката, подбора и про-
веждането на различните форми на отдих, ту-
ризъм и обучение на децата и учениците;
7. регистриране на здравното и имунизацион-
ното състояние на децата и учениците в здравно-
профилактичната карта, съгласно приложение
№ 4, въз основа на данните, получени от личния
(семейния) лекар на детето или ученика;
8. организиране и провеждане на профилак-
тични и противоепидемични дейности за пре-
дотвратяване възникването и ограничаване раз-
пространението на заразните и паразитните за-
болявания в детското заведение и училището;